Una pikləri
Una pikləri (ing. Una's Tits) — Antarktik yarımadasında, Lemeir boğazı keçidində yerləşən iki bazalt qaya. Zirvələri buzla örtülü olan bu qayaların digər adı Unanın döşləridir. Əksər naviqasiya xəritələrində bu addan istifadə olunmur. Zirvələr Böyük Britaniyanın Antarktika ərazilərinə aiddir. Una piklərinin digər alternativ adı -Renard burnudur (ing. Cape Renard). Una Folklend adalarından olan gənc qız idi. Məhz britaniyalıların ekspedisiyası zamanı o araşdırmaçılara xidmət etmiş və kollektivdə olan yeganə qadın idi. Buna görə də, bu iki qayanı onun şərəfinə belə adlandırmışlar.